На основу члана 59. Закона о локалним изборима („Службени гласник РС”, бр. 14/22 и 35/24), Општинска изборна комисија општине Чајетина на седници одржаној 06. јуна 2024. године, донела је

**У К У П А Н И З В Е Ш Т А Ј**

**О РЕЗУЛТАТИМА ИЗБОРА ЗА ОДБОРНИКЕ**

**СКУПШТИНЕ ОПШТИНЕ ЧАЈЕТИНА**

1.Укупни резултати избора за одборнике Скупштине општине Чајетина, одржаних 2. јуна 2024. године су:

| 1. | **Број бирачких места на којима је обављено гласање:** | **32** |
| --- | --- | --- |
| 2. | **БРОЈ БИРАЧА УПИСАНИХ У БИРАЧКИ СПИСАК:**Укључујући и евентуални списак накнадних промена у бирачком списку | **13524** |
| 3. | **БРОЈ БИРАЧА КОЈИ ЈЕ ИЗАШАО НА ИЗБОРЕ:** | **8829** |
| 4. | **БРОЈ БИРАЧА КОЈИ СУ ГЛАСАЛИ:** | **8829** |
| 5. | **БРОЈ НЕВАЖЕЋИХ ГЛАСАЧКИХ ЛИСТИЋА:** | **246** |
| 6. | **БРОЈ ВАЖЕЋИХ ГЛАСАЧКИХ ЛИСТИЋА:** | **8583** |
| 7. | **БРОЈ ГЛАСОВА И БРОЈ МАНДАТА КОЈИ ЈЕ ДОБИЛА СВАКА ИЗБОРНА ЛИСТА:** |
| Редни број | Назив изборне листе | Број гласова које је добила изборна листа | Проценат од бирача који су гласали | Број мандата које је добила изборна листа | Проценат освојених мандата |
| 7.1. | Милан Стаматовић – Здрава Србија | 4943 | 55,99% | 19 | 61% |
|  | Александар Вучић – Чајетина сутра | 1261 | 14,28% | 4 | 13% |
|  | Група грађана – Наши људи за наше место – Марко Пантовић | 2130 | 24,12% | 8 | 26% |
|  | Милош Парандиловић – Ново лице Србије – Бирам борбу | 249 | 2,82% | 0 | 0% |

(Навести називе свих изборних листа)

 2. Овај извештај објављује се у „Службеном листу општине Чајетина“ и на веб-презентацији Републичке изборне комисије.

3. Овај извештај, непосредно по завршетку избора, доставити Министарству државне управе и локалне самоуправе.

**О б р а з л о ж е њ е**

Чланом 59. став 1. Закона о локалним изборима прописано је да изборна комисија у року од 96 часова од затварања бирачких места доноси и објављује за сва бирачка места укупан извештај о резултатима локалних избора који садржи: број бирача уписаних у бирачки списак, број бирача који је изашао на изборе, број бирача који су гласали, број неважећих гласачких листића, број важећих гласачких листића, број гласова који је добила свака изборна листа и број мандата који је добила свака изборна листа. Ставом 2. истог члана прописано је да се број бирача који су гласали утврђује на основу броја гласачких листића који се налазе у гласачким кутијама, док је ставом 3. прописано да ако је поднето правно средство због неправилности током спровођења гласања на бирачком месту и ако је поднето правно средство против решења којим се констатује да се на бирачком месту не могу утврдити резултати гласања, односно решења којим се поништава гласање на бирачком месту, рок за доношење и објављивање укупног извештаја о резултатима локалних избора рачуна се од дана када су изборној комисији достављене одлуке о свим поднетим правним средствима. Ставом 4. истог члана прописано је да ако се на појединим бирачким местима спроводи поновно гласање, рок за доношење и објављивање укупног извештаја о резултатима локалних избора рачуна се од затварања бирачког места на којем је најкасније поновљено гласање односно од дана када су локалној изборној комисији достављене одлуке о свим евентуално поднетим правним средствима у вези са поновним гласањем.

Члан 59. став 5. прописује да ако је поднет захтев да се изврши контрола записника о раду бирачког одбора по узорку, рок за доношење и објављивање укупног извештаја о резултатима локалних избора рачуна се од завршетка контроле записника о раду бирачког одбора, док је ставом 6. прописано да против укупног извештаја о резултатима локалних избора подносилац проглашене изборне листе и бирач могу поднети приговор изборној комисији у року од 72 часа од објављивања укупног извештаја на веб-презентацији.

 Чланом 60. став 1 Закона о локалним изборима прописано је да изборна комисија на веб-презентацији Републичке изборне комисије објављује укупан извештај о резултатима локалних избора и резултате гласања за свако бирачко место, а у ставу 2. и 3. истог члана прописује да се укупан извештај о резултатима избора објављује на начин на који се објављују прописи јединице локалне самоуправе и да непосредно по завршетку избора, изборна комисија доставља министарству које је надлежно за локалну самоуправу укупан извештај о резултатима локалних избора.

 Општинска изборна комисија општине Чајетина констатује да су се избори за одборнике Скупштине општине Чајетина одржани 2. јуна 2024. године на 32 бирачка места и да су протекли рокови за подношење правних средстава на одлуке Изборне комисије, тако да су сви резултати гласања на свим бирачким местима постали правноснажни.

 У складу са наведеним, стекли су се услови да у законом прописаном року Општинска изборна комисија општине Чајетина донесе и објави Укупан извештај о резултатима избора за одборнике Скупштине општине Чајетина.

**УПУТСТВО О ПРАВНОМ СРЕДСТВУ:** Против укупног извештаја о резултатима избора, подносилац проглашене изборне листе и бирач могу поднети приговор Изборној комисији у року од 72 часа од објављивања овог укупног извештаја на веб-презентацији Републичке изборне комисије

Број: 013-01-52/2024-01

У Чајетини, 06. јун 2024. године

**ОПШТИНСКА ИЗБОРНА КОМИСИЈА ОПШТИНЕ ЧАЈЕТИНА**

ПРЕДСЕДНИК КОМИСИЈЕ

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

М.П. Славица Дидановић